**བོད་ཀྱི་གསོ་བ་རིག་པའི་ལྷན་ཚོགས་ཀྱི་འོས་བསྡུའི་སྒྲིག་གཞི།**

**བསྐྱར་བཅོས་ཁག**

བསྐྱར་བཅོས་དང་པོ། ༢༠༡༡།༤།༥

བསྐྱར་བཅོས་གཉིས་པ། ༢༠༡༢།༤།༦

བསྐྱར་བཅོས་གསུམ་པ། ༢༠༡༢།༡༢།༡༡

བསྐྱར་བཅོས་བཞི་པ། ༢༠༡༢།༤།༦

བསྐྱར་བཅོས་ལྔ་པ། ༢༠༡༥།༩།༢༨

བསྐྱར་བཅོས་དྲུག་པ། ༢༠༡༦།༣།༣༠

**བསྐྱར་བཅོས་དང་པོ། ༢༠༡༡།༤།༥** ༼ལྷན་ཚོགས་ཚོགས་ཐེངས་བཅོ་ལྔ་པ།༽

**དོན་ཚན་བཅུ་གཅིག**

**ཚིག་བརྗོད་རྙིང་པ།** མེད།

**ཚིག་བརྗོད་གསར་པ།**

**ན།** གལ་ཏེ་འོས་ཐོབ་ཟིན་པའི་ཆེས་མཐོའི་སྨན་པའི་ལྷན་ཚོགས་ཀྱི་ཚོགས་གཙོ་དང་ཚོགས་ གཞོན།དྲུང་ཆེ་གསུམ་གྱི་མཚན་གནས་ཐོག་དགོངས་ཞུས་གནང་བ་ཡིན་ཚེ་འཛིན་སྐྱོང་ ཚོགས་མིའི་ངོ་ཡོད་གསུམ་ཆ་གཉིས་ཀྱིས་འོས་འཕེན་ཐོག་བསྐོ་བཞག་གནང་རྒྱུ།

\*\*\*\*\*\*\*\*\*\*\*\*\*

**བསྐྱར་བཅོས་གཉིས་པ། ༢༠༡༢།༤།༦** ༼ལྷན་ཚོགས་ཚོགས་ཐེངས་བཅུ་བདུན་པ།༽

**དོན་ཚན་ལྔ་པ།** ཚོགས་མིའི་འོས་ཆོས།

**ཚིག་བརྗོད་རྙིང་པ།** མེད།

**ཚིག་བརྗོད་གསར་པ།**

**༦།** སྨན་པའི་ལྷན་ཚོགས་འོག་དེབ་སྐྱེལ་ཡོད་པ།

**ཚིག་བརྗོད་རྙིང་པ།** མེད།

**ཚིག་བརྗོད་གསར་པ།**

**༧།** འཕྲོད་བསྟེན་སྐུ་ཚབ་ཕུད་ཚོགས་མི་གཞན་སྨན་པའི་ལྷན་ཚོགས་སུ་དེབ་སྐྱེལ་ཡོད་པ་

ཙམ་མ་ཟད། འདས་པའི་ལོ་གསུམ་ནང་ཚོགས་དངུལ་ཆད་ལུས་མེད་པར་ཕུལ་ཟིན་པ་དགོས།

**དོན་ཚན་དྲུག་པ།** ཚོགས་མིའི་ཡོང་ཁུངས།

**ཚིག་བརྗོད་རྙིང་པ།**

**ཀ** མཚན་གནས་རྗེས་འབྲེལ་༸གོང་ས་༸སྐྱབས་མགོན་ཆེན་པོའི་བོད་ཀྱི་གསོ་བ་རིག་པའི་ སྐུའི་བླ་སྨན་པ་བགྲེས་པ།

**ཚིག་བརྗོད་གསར་པ།**

**ཀ།** མཚན་གནས་རྗེས་འབྲེལ་༸གོང་ས་༸སྐྱབས་མགོན་ཆེན་པོའི་བོད་ཀྱི་གསོ་བ་རིག་པའི་ སྐུའི་བླ་སྨན་པ་བགྲེས་པའམ་བླ་སྨན་ཞབས་ཞུ་བ་བགྲེས་པ་གཅིག་དགའ་ལྡན་ཕོ་བྲང་ཡིག་ ཚང་ནས་བསྐོ་བཞག་གནང་རྒྱུ།

**དོན་ཚན་བཅུ་པ།** འོས་འདེམས་བྱེད་ཕྱོགས།

**ཚིག་བརྗོད་རྙིང་པ།** མེད།

**ཚིག་བརྗོད་གསར་པ།**

**ང་།** ༸གོང་ས་༸སྐྱབས་མགོན་ཆེན་པོའི་བོད་ཀྱི་གསོ་བ་རིག་པའི་སྐུའི་བླ་སྨན་པ་བགྲེས་པའམ་ བླ་སྨན་ཞབས་ཞུ་བ་བགྲེས་པ་གཅིག་དགའ་ལྡན་ཕོ་བྲང་ཡིག་ཚང་ནས་བསྐོ་བཞག་གནང་རྒྱུ།

\*\*\*\*\*\*\*\*\*\*\*

**བསྐྱར་བཅོས་གསུམ་པ། ༢༠༡༢།༡༢།༡༡**

**དོན་ཚན་བཅུ་གཅིག་པ།**

**ཚིག་བརྗོད་རྙིང་པ།**

**ང་།** འོས་བསྡུ་ཚོགས་ཆུང་ནས་ཁུངས་སོ་སོའི་ཐོབ་བྱའི་གྲངས་འབོར་གྱི་ཉིས་ལྡབ་ལས་མི་ཉུང་ བའི་སྔོན་འགྲོའི་འོས་གཞི་གཏན་འབེབས་གནང་རྒྱུ།

**ཚིག་བརྗོད་གསར་པ།**

**ང་།** འོས་བསྡུ་ཚོགས་ཆུང་ནས་ཁུངས་སོ་སོའི་ཐོབ་བྱའི་གྲངས་འབོར་གྱི་ཉིས་ལྡབ་ལས་མི་ཉུང་ བའི་སྔོན་འགྲོའི་འོས་གཞི་གཏན་འབེབས་གནང་རྒྱུ། ཅི་སྟེ་སྔོན་འགྲོའི་འོས་མི་ཉིས་ལྡབ་མ་ ལྡང་བ་བྱུང་ཚེ་སྐབས་བསྟུན་ཐག་ཆོད་ཇི་དགོས་འོས་བསྡུ་ཚོགས་ཆུང་ལ་འགན་དབང་ཡོད།

\*\*\*\*\*\*\*\*\*\*\*

**བསྐྱར་བཅོས་བཞི་པ། ༢༠༡༣།༣།༡༡** ༼ལྷན་ཚོགས་ཀྱི་དམིགས་བསལ་ཚོགས་འདུ།༽

**དོན་ཚན་དགུ་པ།**

**ཚིག་བརྗོད་རྙིང་པ།**

**༡།** ཆེས་མཐོའི་སྨན་པའི་ལྷན་ཚོགས་ཀྱི་སྔོན་འགྲོ་དང་དངོས་གཞིའི་འོས་བསྡུ། འོས་འདེམས་ བྱུང་བའི་ཚོགས་མིའི་ཁོངས་ནས་ཚོགས་གཙོ་དང་ཚོགས་གཞོན། དྲུང་ཆེ་བཅས་ཀྱི་འོས་ བསྡུའི་ལས་རིམ་དང་འབྲེལ་བའི་འོས་ཤོག་གྲངས་བཤེར་དང་གསལ་བསྒྲགས་སོགས་ཀྱི་ འགན་དབང་ཆ་ཚང་ཡོད།

**ཚིག་བརྗོད་གསར་པ།**

༡། ཆེས་མཐོའི་སྨན་པའི་ལྷན་ཚོགས་ཀྱི་སྔོན་འགྲོ་དང་དངོས་གཞིའི་འོས་བསྡུ། འོས་འདེམས་ བྱུང་བའི་ཚོགས་མིའི་ཁོངས་ནས་ཚོགས་གཙོ་དང་ཚོགས་གཞོན། དྲུང་ཆེ་བཅས་ཀྱི་འོས་ བསྡུའི་ལས་རིམ་དང་འབྲེལ་བའི་འོས་ཤོག་གྲངས་བཤེར་དང་གསལ་བསྒྲགས་སོགས་ཀྱི་ འགན་དབང་ཆ་ཚང་ཡོད། འོན་ཀྱང་འོས་འདེམས་བྱུང་བའི་ཚོགས་མིའི་ཡོང་ཁུངས་ཀྱི་ གྲངས་འབོར་མ་ལོང་ན་གསར་འདེམས་བྱུང་བའི་ཚོགས་མི་རྣམས་ཀྱི་མོས་མཐུན་བྱུང་ཚེ་ ཚོགས་གཙོ། ཚོགས་གཞོན། དྲུང་ཆེ་བཅས་ཀྱི་འོས་འདེམས་ཞུ་རྒྱུ།

\*\*\*\*\*\*\*\*\*\*\*\*\*

**བསྐྱར་བཅོས་ལྔ་པ། ༢༠༡༥།༩།༢༨** ༼སྐབས་༡༥ གྲོས་ཚོགས་ཚོགས་དུས།༡༠༽ ༼ལྷན་ཚོགས་ཚོགས་ཐེངས་ཉེར་བཞི་པ།༽

**དོན་ཚན་དང་པོ།** སྒྲིག་གཞིའི་མིང་།

**ཚིག་བརྗོད་རྙིང་པ།**

བཙན་བྱོལ་བོད་མིའི་བོད་ཀྱི་གསོ་བ་རིག་པའི་ཆེས་མཐོའི་སྨན་པའི་ལྷན་ཚོགས་ཀྱི་འོས་བསྡུའི་ སྒྲིག་གཞི། བོད་རྒྱལ་ལོ་༢༡༣༨ ཕྱི་ལོ་༢༠༡༡ ཞེས་འབོད་རྒྱུ།

**ཚིག་བརྗོད་གསར་པ།**

བོད་ཀྱི་གསོ་བ་རིག་པའི་ལྷན་ཚོགས་ཀྱི་འོས་བསྡུའི་སྒྲིག་གཞི། བོད་རྒྱལ་ལོ་༢༡༣༨ ཕྱི་ལོ་༢༠༡༡ ཞེས་འབོད་རྒྱུ།

**དོན་ཚན་གཉིས་པ།** སྒྲིག་གཞིའི་ཆ་རྐྱེན།

**ཚིག་བརྗོད་རྙིང་པ།**

བཙན་བྱོལ་བོད་མིའི་བོད་ཀྱི་གསོ་བ་རིག་པའི་སྨན་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དགུ་པའི་ནང་གསེས་ ༼ ཏ་༽ པའི་འོག་བཀོད་སྒྲིག་བྱས།

**ཚིག་བརྗོད་གསར་པ།**

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དགུ་པའི་ནང་གསེས་ ༼ ཏ་ ༽ པའི་འོག་བཀོད་སྒྲིག་བྱས།

**དོན་ཚན་གསུམ་པ།** སྒྲིག་གཞི་འགོ་འཛུགས།

**ཚིག་བརྗོད་རྙིང་པ།**

སྒྲིག་གཞི་འདི་བཞིན་ཆེས་མཐོའི་སྨན་པའི་ལྷན་ཚོགས་ཀྱིས་གཏན་འབེབས་བྱས་ཉིན་ཏེ་བོད་རྒྱལ་ལོ་༢༡༣༨ ཕྱི་ལོ་༢༠༡༡ ཟླ་༩ ཚེས་༨ ནས་ལག་བསྟར་བྱ་རྒྱུ།

**ཚིག་བརྗོད་གསར་པ།**

སྒྲིག་གཞི་འདི་བཞིན་བོད་ཀྱི་གསོ་བ་རིག་པའི་ལཧན་ཚོགས་ཀྱིས་གཏན་འབེབས་བྱས་ཉིན་ཏེ་བོད་རྒྱལ་ལོ་༢༡༣༨ ཕྱི་ལོ་ ༢༠༡༡ ཟླ་༩ ཚེས་༨ ནས་ལག་བསྟར་བྱ་རྒྱུ།

**དོན་ཚན་བཞི་པ།** སྒྲིག་གཞིའི་ཁྱབ་ཚད།

**ཚིག་བརྗོད་རྙིང་པ།**

སྒྲིག་གཞི་འདི་བཞིན་བཙན་བྱོལ་བོད་མིའི་བོད་ཀྱི་གསོ་བ་རིག་པའི་སྨན་པའི་ལྷན་ཚོགས་འོག་དེབ་སྐྱེལ་ཡོད་པའི་སྨན་པ་ཡོངས་ལ་ཁྱབ་པ་ཡིན།

**ཚིག་བརྗོད་གསར་པ།**

སྒྲིག་གཞི་འདི་བཞིན་བོད་ཀྱི་གསོ་བ་རིག་པའི་ལྷན་ཚོགས་འོག་དེབ་སྐྱེལ་ཡོད་པའི་སྨན་པ་ཡོངས་ལ་ཁྱབ་པ་ཡིན།

**ལེའུ་གཉིས་པ།**

**ཚིག་བརྗོད་རྙིང་པ།** ཆེས་མཐོའི་སྨན་པའི་ལྷན་ཚོགས།

**ཚིག་བརྗོད་གསར་པ།** ལྷན་ཚོགས་ཀྱི་ཚོགས་མི།

**དོན་ཚན་ལྔ་པ།** ཚོགས་མིའི་འོས་ཆོས།

**ཚིག་བརྗོད་རྙིང་པ།**

བཙན་བྱོལ་བོད་མིའི་བོད་ཀྱི་གསོ་བ་རིག་པའི་སྨན་པའི་ལྷན་ཚོགས་ཀྱི་ཁྲིམས་ཡིག་ལེའུ་གཉིས་ པའི་དོན་ཚན་བདུན་པའི་ནང་གསལ།

༡། བོད་ཀྱི་ཡུལ་མི་ཡིན་པ།

༢། ཁྲིམས་ཁང་ངམ་སྨན་པ་ཚད་ལྡན་གྱིས་རིག་འཚོ་མ་ཟིན་པ་གསལ་བསྒྲགས་བྱས་པ་མ་ཡིན་པ།

༣། བུ་ལོན་སྒྲུབ་མཇལ་མ་ཐུབ་པ་མ་ཡིན་པ།

༤། ཁྲིམས་ཁང་ནས་ནག་ཉེས་ཕོག་ཟིན་པ་མ་ཡིན་པ།

༥། དང་བླངས་དཔྱ་དངུལ་འབུལ་ཆད་ཡོད་པ་མ་ཡིན་པ།

༦། སྨན་པའི་ལྷན་ཚོགས་འོག་དེབ་སྐྱེལ་ཡོད་པ།

༧། འཕྲོད་བསྟེན་སྐུ་ཚབ་ཕུད་ཚོགས་མི་གཞན་སྨན་པའི་ལྷན་ཚོགས་སུ་དེབ་སྐྱེལ་ཡོད་པ་ཙམ་མ་ ཟད། འདས་པའི་ལོ་གསུམ་ནང་ཚོགས་དངུལ་ཆད་ལུས་མེད་པར་ཕུལ་ཟིན་པ་དགོས།

**ཚིག་བརྗོད་གསར་པ།**

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་ལེའུ་གཉིས་པའི་དོན་ཚན་བདུན་པའི་ནང་ གསལ།

**༡།** བོད་མིའི་སྐུ་ཚབ།

ཀ དང་བླངས་དཔྱ་དངུལ་འབུལ་ཆད་ཡོད་པ་མ་ཡིན་པ།

ཁ གསོ་བ་རིག་པའི་ལྷན་ཚོགས་འོག་དེབ་སྐྱེལ་ཡོད་པ།

ག ཁྲིམས་ཁང་ངམ་སྨན་པ་ཚད་ལྡན་གྱིས་རིག་འཚོ་མ་ཟིན་པར་གསལ་བསྒྲགས་བྱས་པ་མ་ཡིན་པ།

ང་། བུ་ལོན་བསྒྲུབ་མཇལ་མ་ཐུབ་པ་མ་ཡིན་པ།

ཅ། ཁྲིམས་ཁང་ནས་ནག་ཉེས་ཕོག་ཟིན་པ་མ་ཡིན་པ།

**༢།** བོད་མི་མ་ཡིན་པའི་སྐུ་ཚབ།

ཀ གསོ་བ་རིག་པའི་ལྷན་ཚོགས་འོག་དེབ་སྐྱེལ་ཡོད་པ།

ཁ ཁྲིམས་ཁང་ངམ་སྨན་པ་ཚད་ལྡན་གྱིས་རིག་འཚོ་མ་ཟིན་པར་གསལ་བསྒྲགས་བྱས་པ་མ་ཡིན་པ།

ག བུ་ལོན་བསྒྲུབ་མཇལ་མ་ཐུབ་པ་མ་ཡིན་པ།

ང་། ཁྲིམས་ཁང་ནས་ནག་ཉེས་ཕོག་ཟིན་པ་མ་ཡིན་པ།

ཅ། རྒྱལ་ཁབ་དང་ཡུལ་མིའི་ངོ་སྤྲོད་ལག་འཁྱེར་ཡོད་པ།

**དོན་ཚན་དྲུག་པ།** ཚོགས་མིའི་ཡོང་ཁུངས།

**ཚིག་བརྗོད་རྙིང་པ།**

བཙན་བྱོལ་བོད་མིའི་བོད་ཀྱི་གསོ་བ་རིག་པའི་སྨན་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དྲུག་པའི་དགོང་དོན་བཞིན།

ཀ། མཚན་གནས་རྗེས་འབྲེལ་༸གོང་ས་༸སྐྱབས་མགོན་ཆེན་པོའི་བོད་ཀྱི་གསོ་བ་རིག་པའི་ སྐུའི་བླ་སྨན་པའམ་བླ་སྨན་ཞབས་ཞུ་བ་བགྲེས་པ།

ཁ། བོད་ཀྱི་སྨན་རྩིས་ཁང་གི་ཁྱབ་ཁོངས་སུ་མེད་པའི་སྨན་པ་རྣམས་ཀྱི་སྐུ་ཚབ་བཞི། །

ག བོད་ཀྱི་སྨན་རྩིས་ཁང་གི་ཁྱབ་ཁོངས་སུ་མེད་པའི་སྨན་པ་རྣམས་ཀྱི་སྐུ་ཚབ་བཞི། དེའི་ནང་ ནས་ཉུང་མཐར་གསོ་རིག་འབུམ་བཞི་རྒྱུན་འཛིན་སྨན་པ་གཅིག་དགོས་པ་ཡིན།

ང་། ཕྱི་ལུགས་ཀྱི་སྨན་པ་གཅིག་དབུས་བོད་མིའི་སྒྲིག་འཛུགས་ཀྱི་འཕྲོད་བསྟེན་ལས་ཁུངས་ ནས་དམིགས་འཛུགས་བྱ་རྒྱུ།

**ཚིག་བརྗོད་གསར་པ།**

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དྲུག་པའི་དགོངས་དོན་བཞིན།

ཀ ༸གོང་ས་༸སྐྱབས་མགོན་ཆེན་པོའི་བོད་ཀྱི་གསོ་བ་རིག་པའི་སྐུའི་བླ་སྨན་པ་བགྲེས་ པའམ་བླ་སྨན་ཞབས་ཞུ་བ་བགྲེས་པ།

ཁ བོད་ཀྱི་སྨན་རྩིས་ཁང་གི་སྒྲིག་ཁོངས་ཚོགས་མི། ༤

བོད་ཀྱི་སྨན་རྩིས་ཁང་གི་རིག་གཞུང་འགན་འཛིན་དང་།སྨན་རྩིས་མཐོ་སློབ་ཀྱི་སློབ་སྤྱི་སྨན་ པ་ཡིན་ཚེ་སྨོས་མེད་ཐོག གཞན་སྨན་རྩིས་ཁང་ཁྱབ་ཁོངས་སྨན་པ་རྣམས་ཀྱིས་འོས་ འདེམས་བྱེད་དགོས།

ག གཞན་ཡོང་ཁུངས་ནས་ཚོགས་མི། ༤

༡། ལྕགས་པོ་རི་དྲན་རྟེན་བོད་སྨན་མཐོ་སློབ་ཀྱི་སློབ་སྤྱི། ༡

༢། ཝཱ་ཎ་བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་གི་སྨན་རྩིས་སྡེ་ཚན་གྱི་འགན་འཛིན། ༡

༣། གསོ་རིག་འབུམ་བཞིའི་རྒྱུན་འཛིན་སྨན་པ་རྣམས་ཀྱིས་འོས་འདེམས་བྱས་པའི་སྨན་པ། ༡

༤། སྒྲིག་ཁོངས་གང་དུ་ཡང་མེད་པའི་སྨན་པ་རྣམས་ཀྱིས་འོས་འདེམས་བྱས་པའི་སྨན་པའི་སྐུ་ཚབ།༡

ང་། ཕྱི་ལུགས་ཀྱི་སྨན་པ་གཅིག་འཕྲོད་བསྟེན་ལས་ཁུངས་ནས་དམིགས་འཛུགས་བྱ་རྒྱུ།

ཅ། གསོ་རིག་ལྷན་ཚོགས་འོག་དེབ་སྐྱེལ་ཡོད་པའི་བོད་མི་མ་ཡིན་པའི་སྨན་པ་རྣམས་ནས་རང་ ཁོངས་འོས་འདེམས་བྱས་པའི་སྨན་པ། ༢

**དོན་ཚན་བརྒྱད་པ།** འོས་བསྡུ་ཚོགས་ཆུང་།

**ཚིག་བརྗོད་རྙིང་པ།**

འོས་བསྡུ་ཚོགས་ཆུང་གི་ཚོགས་མིར་དབུས་བོད་མིའི་སྒྲིག་འཛུགས་ཀྱི་འཕྲོད་བསྟེན་ལྷན་ཁང་ནས་བསྐོ་འཛུགས་གནང་བའི་ཚོགས་མི་གཅིག༼ཚོགས་གཙོ།༽སྨན་པའི་ལྷན་ཚོགས་ནས་བསྐོ་ འཛུགས་གནང་བའི་སྨན་པ་མ་ཡིན་པའི་སྐུ་ཚབ་ཚོགས་མི་གཅིག༼ ཚོགས་མི།༽དབུས་སྨན་རྩིས་ ཁང་ནས་བསྐོ་འཛུགས་གནང་བའི་སྨན་པ་མ་ཡིན་པའི་སྐུ་ཚབ་ཚོགས་མི་གཅིག༼ཚོགས་མི།༽

**ཚིག་བརྗོད་གསར་པ།**

འོས་བསྡུ་ཚོགས་ཆུང་གི་ཚོགས་མིར་དབུས་བོད་མིའི་སྒྲིག་འཛུགས་ཀྱི་འཕྲོད་བསྟེན་ལྷན་ཁང་ནས་བསྐོ་འཛུགས་གནང་བའི་ཚོགས་མི་གཅིག༼ཚོགས་གཙོ།༽ སྨན་པའི་ལྷན་ཚོགས་ནས་བསྐོ་ འཛུགས་གནང་བའི་སྨན་པ་མ་ཡིན་པའི་སྐཡ་ཚབ་ཚོགས་མི་གཅིག ༼ཚོགས་མི།༽དབུས་སྨན་ རྩིས་ཁང་ནས་བསྐོ་འཛུགས་གནང་བའི་སྨན་པ་མ་ཡིན་པའི་སྐུ་ཚབ་ཚོགས་མི་གཅིག༼ཚོགས་མི།༽

**ཚིག་བརྗོད་རྙིང་པ།**

༢། འོས་བསྡུའི་ལས་དོན་དང་འབྲེལ་བའི་རྩོད་རྙོག་རིགས་བྱུང་ཚེ་བོད་ཀྱི་གསོ་བ་རིག་པའི་ལྷན་ ཚོགས་ཀྱི་ཁྲིམས་ཡིག་དོན་ཚན་དྲུག་པའི་ནང་གསེས་༣༽ དགོངས་དོན་བཞིན་དབུས་བོད་མིའི་ སྒྲིག་འཛུགས་ཀྱི་འཕྲོད་བསྟེན་ལས་ཁུངས་ནས་ཐག་གཅོད་གནང་རྒྱུ་དང་དེ་ལ་མོས་མཐུན་མ་བྱུང་ ཚེ་དབུས་བོད་མིའི་སྒྲིག་འཛུགས་ཀྱི་ཆེས་མཐོའི་ཁྲིམས་ཞིབ་ཁང་ལ་གཏུགས་རྒྱུ།

**ཚིག་བརྗོད་གསར་པ།**

༢། འོས་བསྡུའི་ལས་དོན་དང་འབྲེལ་བའི་རྩོད་རྙོག་རིགས་བྱུང་ཚེ་བོད་ཀྱི་གསོ་བ་རིག་པའི་ ལྷན་ཚོགས་ཀྱི་ཁྲིམས་ཡིག་དོན་ཚན་དྲུག་པའི་ནང་གསེས་ ༣༽དགོངས་དོན་བཞིན་ བོད་ཀྱི་གསོ་རིག་ལྷན་ཚོགས་ཀྱི་ཚོགས་མི་འོས་འདེམས་བྱ་ཕྱོགས་ཐད། རྙོག་གླེང་རིགས་ བྱུང་ཚེ་འཕྲོད་བསྟེན་ལས་ཁུངས་ནས་ཐག་གཅོད་གནང་རྒྱུ།

**དོན་ཚན་བཅུ་པ།** འོས་འདེམས་བྱེད་ཕྱོགས།

**ཚིག་བརྗོད་རྙིང་པ།**

ཀ བཙན་བྱོལ་བོད་མིའི་བོད་ཀྱི་གསོ་བ་རིག་པའི་སྨན་པའི་ལྷན་ཚོགས་ཀྱི་ཁྲིམས་ཡིག་དོན་ ཚན་དྲུག་པའི་དགོངས་དོན་བཞིན་བཙན་བྱོལ་དབུས་སྨན་རྩིས་ཁང་གི་ཁྱབ་ཁོངས་སུ་ཡོད་ པའི་སྨན་པའི་སྐུ་ཚབ་བཞི་དགོས་པ་བཙན་བྱོལ་དབུས་སྨན་རྩིས་ཁང་གི་ཁྱབ་ཁོངས་སུ་ཡོད་ པའི་སྨན་པ་རྣམས་ཀྱིས་འོས་འདེམས་བྱ་རྒྱུ།

**ཚིག་བརྗོད་གསར་པ།**

ཀ བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་དྲུག་པའི་དགོངས་དོན་ བཞིན་བོད་ཀྱི་སྨན་རྩིས་ཁང་གི་ཁྱབ་ཁོངས་སུ་ཡོད་པའི་སྨན་པའི་སྐུ་ཚབ་བཞི་དགོས་པ་ བོད་ཀྱི་སྨན་རྩིས་ཁང་གི་རིག་གཞུང་འགན་འཛིན་དང་། སྨན་རྩིས་མཐོ་སློབ་ཀྱི་སློབ་སྤྱི་ སྨན་པ་ཡིན་ཚེ་སྨོས་མེད་ཐོག གཞན་སྨན་རྩིས་ཁང་ཁྱབ་ཁོངས་སྨན་པ་རྣམས་ཀྱིས་འོས་ འདེམས་བྱེད་དགོས།

**ཚིག་བརྗོད་རྙིང་པ།**

ཁ། བཙན་བྱོལ་དབུས་སྨན་རྩིས་ཁང་གི་ཁྱབ་ཁོངས་སུ་མེད་པའི་སྨན་པ་རྣམས་ཀྱི་སྐུ་ཚབ་ བཞི་དགོས་པ་དབུས་སྨན་རྩིས་ཁང་གི་ཁྱབ་ཁོངས་སུ་མེད་པའི་སྨན་པ་རྣམས་ཀྱིས་

འོས་འདེམས་བྱ་རྒྱུ།

**ཚིག་བརྗོད་གསར་པ།**

ག གཞན་ཡོང་ཁོངས་ནས་ཚོགས་མི། ༤

༡། ལྕགས་པོ་རི་དྲན་རྟེན་བོད་སྨན་མཐོ་སློབ་ཀྱི་སློབ་སྤྱི།༡

༢། ཝཱ་ཎ་བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་གི་སྨན་རྩིས་སྡེ་ཚན་གྱི་འགན་འཛིན།༡

༣། གསོ་རིག་འབུམ་བཞིའི་རྒྱུན་འཛིན་སྨན་པ་རྣམས་ཀྱིས་འོས་འདེམས་བྱས་པའི་སྨན་པ། ༡

༤། སྒྲིག་ཁོངས་གང་དུ་ཡང་མེད་པའི་སྨན་པ་རྣམས་ཀྱིས་འོས་འདེམས་བྱས་པའི་སྨན་པའི་སྐུ་ཚབ། ༡

**ཚིག་བརྗོད་རྙིང་པ།**

༢། ཆེས་མཐོའི་སྨན་པའི་ལྷན་ཚོགས་ཀྱི་ཚོགས་གཙོ་གཅིག་དང་། ཚོགས་གཙོ་གཞོན་པ་གཅིག དྲུང་ཆེ་གཅིག་དགོས་པ་ཆེས་མཐོའི་སྨན་པའི་ལྷན་ཚོགས་ཀྱི་ཚོགས་མིས་མང་མོས་འོས་ འདེམས་བྱ་རྒྱུ།

**ཚིག་བརྗོད་གསར་པ།**

༢། གསོ་རིག་ལྷན་ཚོགས་ཀྱི་ཚོགས་གཙོ་གཅིག་དང་། ཚོགས་གཙོ་གཞོན་པ་གཅིགདྲུང་ཆེ་ གཅིག་དགོས་པ་ལྷན་ཚོགས་ཀྱི་ཚོགས་མིས་མང་མོས་འོས་འདེམས་བྱ་རྒྱུ།

\*\*\*\*\*\*\*\*\*\*

བསྐྱར་བཅོས་དྲུག་པ།༢༠༡༦།༣།༣༠༼ལྷན་ཚོགས་ཚོགས་ཐེངས་ཉེར་ལྔ་པ།༽༼སྐབས་༡༥ གྲོས་ཚོགས་དུས་༡༡༽

**དོན་ཚན་བདུན་པ།** ཚོགས་མིའི་དུས་ཡུན།

**ཚིག་བརྗོད་རྙིང་པ།**

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་བརྒྱད་པའི་དགོངས་དོན་བཞིན་ལྷན་ཚོགས་ཀྱི་ཚོགས་མིའི་ལས་འཁུར་ཡུན་ཚད་ལོ་ལྔ་རེ་ཡིན། འོན་ཀྱང་མུ་མཐུད་ཚོགས་མིར་བསྐྱར་ འདེམས་བྱེད་པར་དགག་བྱ་མེད།

**ཚིག་བརྗོད་གསར་པ།**

བོད་ཀྱི་གསོ་བ་རིག་པའི་ལྷན་ཚོགས་ཀྱི་ཁྲིམས་ཡིག་དོན་ཚན་བརྒྱད་པའི་དགོངས་དོན་བཞིན་ལྷན་ཚོགས་ཀྱི་ཚོགས་མིའི་ལས་འཁུར་ཡུན་ཚད་ལོ་གསུམ་རེ་ཡིན། འོན་ཀྱང་མུ་མཐུད་ཚོགས་མིར་ བསྐྱར་འདེམས་བྱེད་པར་དགག་བྱ་མེད།

**ཚིག་བརྗོད་རྙིང་པ།**

ཅ། དངོས་གཞིའི་འོས་མི་དངོས་གསལ་བསྒྲགས་མ་གནང་གོང་ཁུངས་སོ་སོའི་འོས་གཞིར་ཡོད་ པ་རྣམས་ལ་འབྲེལ་བ་གནང་སྟེ་འོས་གཞིར་ཞུགས་འདོད་ཡོད་མེད་འདྲི་བརྩད་ཀྱིས་ཉིན་ གྲངས་བདུན་ནང་ཚུད་འོས་གཞི་གཏན་འབེབས་གནང་རྒྱུ།

**ཚིག་བརྗོད་གསར་པ།**

ཅ། དངོས་གཞིར་འོས་འདེམས་བྱུང་བའི་ཚོགས་མི་རྣམས་དགོངས་ཞུ་མི་ཆོག འོན་ཀྱང་སྐབས་ བསྟུད་མར་ཚོགས་མིར་འོས་འདེམས་བྱུང་བ་དང་དེབ་སྐྱེལ་ཡོད་པའི་གསོ་རིག་སློབ་གཉེར་ ཁང་གི་སྨན་དགེ་རྣམས་དགོངས་ཞུ་ཆོག

\*\*\*\*\*\*\*\*\*\*\*\*\*\*\*\*\*\*